མངལ་ཆགས་པའི་དུས་རིམ་གཞུག་མ་ནི་ཟླ་བརྒྱད་ནས་བཅུའི་བར་ཡིན་ལ།དུས་སྐབས་འདི་ནི་བྱིས་པ་སྐྱེས་རན་པའི་དུས་དང་ནུ་མ་འབབ་པའི་དུས་རིམ་ཡིན་པས།སྔར་བཞིན་འཚོ་བཅུད་བཟང་བོའི་བཟའ་བཏུང་ཟ་དགོས་པ་དང་།ལྷག་པར་དུ་མཉམ་འཇོག་དགོས་པ་ནི་འཇུ་དཀའ་བའམ་རྩ་འགག་པའི་ཟས་རིགས་ཉུང་ཉུང་ཟ་དགོས།སྦྲུམ་མར་ཆུ་གསོག་པའི་སྐབས་སུ་སྣུམ་ཞག་ཉུང་བའི་ཟས་རིགས་ཟ་བ་ལས་ཚ་མང་བའི་ཟས་རིགས་མི་ཟ་བ་དང་།ལྷག་པར་དུ་བསྙལ་བའི་ཚོད་མ་མི་ཟ་བར།ཆུ་གསོག་ཚད་ཇེ་ཉུང་ལ་གཏོང་དགོས།འཇུ་དཀའ་བ་དང་སྦས་སླ་བའི་ཟས་རིགས་ཉུང་ཟ་བྱེད་པའམ་ཡང་ན་མ་ཟོས་ན་བཟང་སྟེ།དཔེར་ན་སྣུམ་བཙོས་ཀྱི་ཟས་རིགས་དང་རྒྱ་ཙོང་།ཞོག་ཁོག་སོགས་མ་ཟོས་ན་བཟང་།ཟས་རིགས་འདི་དག་གིས་ཁྲག་རྒྱུན་འཁོར་རྒྱུག་ལ་གནོད་པ་བསྐྱལ་ཏེ།ཆུ་གསོག་ཚད་ཇེ་མང་དུ་གཏོང་ངེས།ད་དུང་ཆུའི་འདུས་ཚད་མང་པའི་ཟས་རིགས་ལ་ཚོད་འཛིན་བྱས་ཏེ་སྦྲུམ་མར་ཆུ་བསགས་ཚད་ཚབས་ཆེ་བའི་སྐབས་སུ་ཆུའི་འདུས་ཚད་མཐོ་བའི་ཟས་རིགས་ཟ་བར་ཚོད་འཛིན་ངེས་ཅན་བྱེད་དགོས།འདི་ལྟར་བྱས་ཚེ་ལུས་ཀྱི་ལྗིད་ཚད་མྱུར་དུ་འཕར་བར་ཚོད་འཛིན་བྱེད་ཐུབ་པ་དང་།དགོང་མོར་གཉིད་ཁུགས་པར་ཕན་ལ།བྱིས་པ་བདེ་བླགས་ངང་བཙའ་བ་དང་འོ་མ་འབབ་པར་ཕན་པ་རེད།